
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ακριβής οριοθέτηση δια συντεταγμένων των Ζωνών Α 


και Β και καθορισμός χρήσεων γης στη Ζώνη Α προ¬ 
στασίας του αρχαιολογικού χώρου Ελούντας στο 
ΔήμοΑγίου Νικολάου Μιραμπέλλου, νομού Λασιθί- 

ου. 1 

Υπαγωγή του προσωπικού της Κοινότητας Καλεντζίου 

στις διατάξεις του Α'μέρους του Ν. 1188/1981. 2 

Σύσταση αμιγούς Δημοτικής Επιχείρησης με την επω¬ 
νυμία «Πολιτιστικός και Αθλητικός Οργανισμός Ζα¬ 
γοράς» Ν. Μαγνησίας. 3 


ΑΠΟΦΑΣΕΙ Σ 

Αριθ. ΥΠΠΟ/ΑΡΧ/Α1/Φ24/5842/278 (1) 

Ακριβής οριοθέτηση δια συντεταγμένων των Ζωνών Α και 
Β και καθορισμός χρήσεων γης στη Ζώνη Α προστα¬ 
σίας του αρχαιολογικού χώρου Ελούντας στο Δήμο 
Αγίου Νικολάου Μιραμπέλλου, νομού Λασιθίου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχονταςυπ’ όψιν: 

1. Τις διατάξεις του Ν. 1558/85 (ΦΕΚ 137/Α/26.7.1965) 
«Κυβέρνηση και Κυβερνητικά Όργανα». 

2. Την ΥΠΠΟ/ΓΝΟΣ/49610/28.11.1990 (ΦΕΚ 743/Β 
29.11.1990) «Εξαίρεση από τον περιορισμό των τριών 
υπογραφών». 

3. Τις διατάξειςτου Κ.Ν. 5351/32 «Περί Αρχαιοτήτων» 

4. Τις διατάξειςτου Ν. 1127/81 (ΦΕΚ32/Α 1981) «Περί 
κυρώσεως της εις Λονδίνον, την 6η Μάίου 1969 υπογρα- 
φείσης Ευρωπαϊκής Συμβάσεως δια την προστασίαν της 
αρχαιολογικής κληρονομιάς». 

5. Το Ν 1892/90 (ΦΕΚ 101/Α/31.7.1990) κεφάλαιο ΙΔ'άρ¬ 
θρο 91 - ρυθμίσεις αρμοδιότητας του Υπουργείου Πολιτι¬ 
σμού». 

6. Τις Υ.Α. αρ. πρ. Φ31/24456/1834π.ε./5.5.1976 (ΦΕΚ 
699/Β/26.5.1976) και ΥΠΠΟ/ΑΡΧ/Α1/Φ43/28625/1732 
π.ε./16.3.1999 (ΦΕΚ278/Β/31.3.1999) περί κηρύξεως του 
αρχαιολογικού χώρου, και τις αποφάσειςτις δημοσιευμέ¬ 
νες στο ΦΕΚ 66/Β/23.9.1970 και 176/Β/21.4.1982 περί κη¬ 


ρύξεως του χώρου ως τόπου ιδιαιτέρου φυσικού κάλ¬ 
λους. 

7. Τις Υ.Α. αρ. πρ. ΥΠΠΕ/ΑΡΧ/Α1/Φ24/35209/1213/ 
28.6.1984, ΥΠΠΟ/ΑΡΧ/Α1/Φ24/27108/1062/30.6.1986 και 
ΥΠΠΟ/ΑΡΧ/Α1/Φ24/38472/1601/8.9.1989 που αφορούν 
σε ρυθμίσεις προστασίας του αρχαιολογικού χώρου 
Ελούντας. 

8. Την ομόφωνη γνωμοδότηση του Κεντρικού Αρχαιο¬ 
λογικού Συμβουλίου, όπως διατυπώθηκε στην αρ. 
51/20.10.1999 στη συνεδρίαση του, αποφασίζουμε: 

Για την απολεσματικότερη προστασία, διατήρηση της 
φυσιογνωμίας και ανάδειξη των αρχαιολογικών θέσεων 
(νεκροταφείο και οικισμός της αρχαίας Ολούντος. παλαι¬ 
οχριστιανικές βασιλικές, αρχαία λατομεία, Αλυκές) στην 
περιοχή Ελούντας του Δήμου Αγίου Νικολάου Μιραμπέλ¬ 
λου στο Νομό Λασιθίου καθορίζουμε Ζώνες Α και Β προ¬ 
στασίας ως εξής: 

ΖΩΝΗ Α 

Καθορίζεται ως Ζώνη Α αδόμητη, απολύτου προστα¬ 
σίας του αρχαιολογικού χώρου Ελούντας η περιοχή η 
οποία περιλαμβάνει τη Χερσόννησο (νησί Ελούντας), το 
κανάλι, τις Αλυκές (Μύλος ή Πόρος) και περικλείεται στο 
συνημμένο φύλλο χάρτου Γ.Υ.Σ. κλ. 1 : 5000 (αρ. φ. 
9625.3) από τη γραμμή που διέρχεται από τα σημεία 6, 7, 
8, 9, 10, 11, 12, ακτογραμμή, 6. Στα σημεία αντιστοιχούν 
τα ζεύγη συντεταγμένων του επισυναπτόμενου στο χάρ¬ 
τη πίνακα. Το όριο μεταξύ των σημείων 7,8 και 9 συμπίπτει 
με την επαρχιακή οδό Αγίου Νικολάου - Ελούντας και με¬ 
ταξύ των σημείων 9 και 12 με το εγκεκριμένο όριο του οι¬ 
κισμού Σχίσματος. 

Στην παραπάνω οριοθετούμενη Ζώνη Α απαγορεύεται 
οιαδήποτε αλλοίωση της μορφής του εδάφους, η δόμηση 
και οιαδήποτε κατασκευή (ποιμνιοστάσια, θερμοκήπια, 
δεξαμενές, αντλιοστάσια, δίκτυα φωτισμού, ΟΤΕ, κοντι¬ 
νές κ.λπ.) για την οποία απαιτείται ή όχι άδεια της αρμό¬ 
διας Πολεοδομικής Αρχής. 

Επιτρέπονται οι ανοικτές καλλιέργειες με ελαφρά άρο¬ 
ση και η βοσκή των ζώων ως παραδοσιακή, από αιώνων 
χρήση της γης. 

Επιτρέπεται μόνο η συντήρηση και βελτίωση των υφι¬ 
σταμένων οδών, απαγορευομένης της διαπλατύνσεως 
και ασφαλτοστρώσεως καθώς και της διανοίξεως νέων 
οδών. 

Για τα παλαιό, υφιστάμενα πέτρινα κτίσματα (Μετόχια) 
ή μύλους, διατηρείται η ιστορική χρήση τους, απαγορεύ¬ 
εται οιαδήποτε προσθήκη κατ’ έκταση ή καθ’ ύψος. Επι¬ 
τρέπεται μόνο η επισκευή, συντήρηση και αναστήλωση 
τους κατόπιν σχετικής έρευνας, γιατην οποία πρέπει απα- 
ραιτήτως να υποβληθούν τα ακόλουθα στοιχεία : 

1) Φωτογραφίες του υπάρχοντος κτίσματος με βεβαίω¬ 
ση χρονολογίας, θεωρημένες από τον Δήμο. 

2) Σχέδια αρχιτεκτονικής μελέτης αποκαταστάσεως. 

3) Βιβλιογραφικές μαρτυρίες, ώστε να αποδεικνύεται η 
αρχική μορφή του κτίσματος. Για την έκδοση της αδείας, 
απαιτείται γνωμοδότηση του αρμόδιου Αρχαιολογικού 
Συμβουλίου. 

Ανακαλείται η άδεια προσωρινής χρησιμοποιήσεως 
τμήματος της Αλυκής ως γηπέδου αθλοπαιδιών καθώς 
και άδεια του 1986 για την κατασκευή και λειτουργία 
ιχθυοτοοφείου. Και στις δύο περιπτώσεις οι εργασίες κα¬ 
τασκευής δεν έχουν αρχίσει. 

ΖΩΝΗ Β 

Ως Ζώνη Β, δομήσιμη υπό όρους, ορίζεται η περιοχή νο¬ 
τιοδυτικά της Ζώνης Α και περικλείεται στο συνημμένο 
φύλλο χάρτου Γ Υ.Σ κλ. 1 : 5000 (αρ φ 9625.3) από τη 
γραμμή που διέρχεται από τα σημεία 1,2,3, 4, 5, ακτο¬ 
γραμμή, 6, 7, 8, 13, 1. Στα σημεία αντιστοιχούν τα ζεύγη 
συντεταγμένων του επισυναπτόμενου στο χάρτη πίνακα. 
Το όριο μεταξύ των σημείων 1, 13 και 8 συμπίπτει με το 
εγκεκριμένο όριο του οικισμού Σχίσματος και μεταξύ των 
σημείων 6, 7, 8 με το όριο της Ζώνης Α. 

Για τη Ζώνη Β προστασίας του αρχαιολογικού χώρου 
Ελούντας, η Υπηρεσία μας επιτρέπει από πλευράς του 
αρχαιολογικού νόμου την δόμηση με ειδικές χρήσεις, 
όρους και περιορισμούς που διατυπώνονται σε υπό έκδο¬ 
ση απόφασή μας, η οποία θα προωθηθεί για θεσμοθέτη¬ 
ση από το συναρμόδιο Υ.ΠΕ.ΧΩ.Δ.Ε. 

ΓΕΝΙΚΟΙ ΟΡΟΙ 

1. Για οιοδήποτε έργο από τα επιτρεπόμενα στις Ζώνες 
Α και Β απαιτείται η έγκριση και επίβλεψη της αρμόδιας 


ΚΔ’ ΕΠΚΑ, η οποία σε περίπτωση που κρίνει σκόπιμο θα 
διεξάγει ανασκαφική έρευνα από τα αποτελέσματα της 
οποίας θα εξαρτάται η οριστική έγκριση του ζητουμένου 
έργου. 

2. Όταν μια ιδιοκτησία οριακής αρτιότητας τέμνεται 
από το όριο δύο διαφορετικών Ζωνών, η αρτιότητα και ο 
συντελεστής δομήσεως προσμετρώνται στο σύνολο του 
γηπέδου και ισχύουν οι χρήσεις γης και οι όροι και περιο¬ 
ρισμοί δομήσεως που εφαρμόζονται στη Ζώνη με τους 
ευνοϊκότερους για τον ιδιοκτήτη όρους. Ειδικότερα 
όμως, για την περίπτωση που τμήμα του γηπέδου εντάσ¬ 
σεται σε Ζώνη Α, το κτίσμα υποχρεωτικά τοποθετείται σε 
εκτός της Ζώνης Α τμήμα του γηπέδου, τηρουμένων και 
των άλ\ων γενικών διατάξεων. 

3. Τα αυθαίρετα κτίσματα εντός αρχαιολογικού χώρου, 
είτε στη Ζώνη Α είτε στη Ζώνη Β, ουδέποτε νομιμοποιού¬ 
νται και, σύμφωνα με τις διατάξεις της κείμενης Νομοθε¬ 
σίας, υποχρεωτικά κατεδαφίζονται. 

Είναι αυτονόητο ότι, επειδή οι παραπάνω ρυθμίσεις της, 
πρώτιστα κατά το Νόμο αρμόδιας για την περιοχή ΚΔ’ ΕΠ¬ 
ΚΑ Αγ. Νικολάου, χωρούν ανεξάρτητα και αυτοτελώς από 
οιαδήποτε άλλη έγκριση συναρμόδιας αρχής, της οποίας 
και κατισχύουν, κάθε συναρμόδια Υπηρεσία θα πρέπει, 
στα πλαίσια της αρμοδιότητας και δικαιοδοσίας της, να 
υλοποιεί με κάθε μέσον την εκ του Νόμου επιβαλλομένη, 
για την προστασία του αρχαιολογικού χώρου, άμεση δια¬ 
κοπή εργασιών οποιουδήποτε κτίσματος ή κατασκευής 
εντός της Ζώνης Α. 

Από την δημοσίευση της παρούσας δεν προκύπτει δα¬ 
πάνη σε βάρος του κρατικού προϋπολογισμού. 

Η παρούσα Απόφαση να δημοσιευθεί στην Εφημερίδα 
της Κυβερνήσεως. 

Αθήνα, 14 Φεβρουάριου 2000 

Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΩΗ 

ΠΙΝΑΚΑΣ ΣΥΝΤΕΤΑΓΜΕΝΩΝ 

Αρχαιολογικός χώρος Ελούντας στο Δήμο Αγίου Νικολάου Μιραμπέλλου. νομού 
Λααιθίου. 

'-'άρτης Γ.Υ.Σ. κλ. 1: 5000 αρ φύλλου 9625.3 

( 2 ) 

Υπαγωγή του προσωπικού της Κοινότητας Καλεντζίου 
στις διατάξεις του Α' μέρους του Ν. 1188/1981. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Με την 3303/29.2.2000 απόφαση του Γενικού Γραμμα- 
τέα Περιφέρειας Δυτικής Ελλάδας, εγκρίνεται η υπαγω¬ 
γή του προσωπικού της Κοινότητας από το Β' στο Α' μέ¬ 
ρος του Ν. 1188/1981 όπως αντικατασταθούν με τις δια¬ 
τάξεις άρθρου 8 παρ. 1 του Ν. 2307/95. 

Με εντολή Γενικού Γραμματέα Περιφέρειας 
Ο Διευθυντής κ.α,α. 

ΗΛΙΑΣ ΤΣΟΥΤΣΟΥΡΑΣ 

-Φ- 

Αριθ. 141080 (3) 

Σύσταση αμιγούς Δημοτικής Επιχείρησης με την επωνυ¬ 
μία «Πολιτιστικός και Αθλητικός Οργανισμός Ζαγο¬ 
ράς» Ν. Μαγνησίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντος υπόψη: 

1. Τις διατάξεις των αρθρ. 277-284,287,291 και 304 του 
Π.Δ. 410/95 (Δημοτικός και Κοινοτικός Κώδικας). 

2. Τις διατάξεις του Ν. 2503/97 (περί διοίκησης, οργά¬ 
νωσης, στελέχωσης της Περιφέρειας, ρύθμιση θεμάτων 
για την Τοπική Αυτοδιοίκηση κ.α. διατάξεις. 

3. Την αριθ. 16006/29.8.1997 απόφαση του Γεν. Γραμ¬ 
ματέα Περιφ. Θεσσαλίας (εξουσιοδότηση Προϊσταμένου 
Δ/νσης Τοπ. Αυτ/σης και Δ/σης Ν. Μαγνησίας για υπο¬ 
γραφή εγγράφων. 

4. Την από Σεπτέμβριο 1999 Οικονομοτεχνική μελέτη. 

5. Την αριθ. 259/99 απόφαση του Δημ. Συμβουλίου Ζα¬ 
γοράς, αποφασίζουμε: 

Άρθρο 1. Συνιστάται στο Δήμο Ζαγοράς Αμιγής Δημοτι¬ 
κή Επιχείρηση, σύμφωνα με τις διατάξεις των άρθρων 277 
επ. του Δ.Κ.Κ. με την επωνυμία «Πολιτιστικός και Αθλητι¬ 
κός Οργανισμός Ζαγοράς - Αμιγής Δημοτική Επιχείρη¬ 
ση». 

Άρθρο 2. Σκοπός της Επιχείρησης είναι η προώθηση 
της πολιτιστικής Ανάπτυξης του Δήμου Ζαγοράς μέσω 
της αξιοποίησης της πολιτιστικής παράδοσης της περιο¬ 
χής, του ανθρώπινου δυναμικού, των εθνικών και ευρω¬ 
παϊκών προγραμμάτων. 

Οι ειδικότεροι σκοποί είναι: 

• η εκτέλεση εργασιών, η εκπόνηση μελετών, η εκτέλε¬ 
ση έργων, η διενέργεια προμηθειών και η παροχή πάσης 
φύσεως υπηρεσιών που αποσκοπούν στην ανάπτυξη του 
πολιτισμού της περιοχής του Δήμου Ζαγοράς. 

• η προστασία και ανάδειξη των πολιτιστικών μνημείων 
και πολιτιστικού περιβάλλοντος εν γένει. 

• η οργάνωση και διαχείριση πολιτιστικών δραστηριο¬ 
τήτων 

• η υποβοήθηση και προώθηση πρωτοβουλιών και η 
υλοποίηση προγραμμάτων Ε.Ε. 

• οι εκδόσεις εντύπων και βιβλίων 

• η παροχή υπηρεσιών κοινωνικής πρόνοιας 

• η παροχή υπηρεσιών στον τομέα του αθλητισμού 
Για την ευόδωση των σκοπών της η επιχείρηση μπορεί 

να συνεργάζεται με δημόσιους ή ιδιωτικούς φορείς, με μη 


κυβερνητικές οργανώσεις και με ιδιώτες και να συμμετέ¬ 
χει σε Εθνικά ή Κοινοτικά προγράμματα και πρωτοβου¬ 
λίες και να συμμετέχει σε άλλες επιχειρήσεις συναφών 
σκοπών. 

Άρθρο 3. Η διάρκεια της Επιχείρησης είναι 25 έτη και 
αρχίζει από τη δημοσίευση της σχετικής πράξης του Γε¬ 
νικού Γ ραμματέα της Περιφέρειας στην Εφημερίδα της 
Κυβερνήσεως. 

Αοθοο 4: Η Επιχείρηση διοικείται από επταμελές Διοι¬ 
κητικό Συμβούλιο.του οποίου τα μέλη ορίζονται από το 
Δημοτικό Συμβούλιο μαζί με τους αναπληρωτές του. Από 
τα μέλη του Διοικητικού Συμβουλίου τρεις είναι αιρετοί 
εκπρόσωποι του Δήμου εκ των οποίων το ένα προέρχεται 
από την μειοψηφία, ένας είναι εκπρόσωπος κοινωνικού 
φορέα της περιοχής και τρεις είναι δημότες ή κάτοικοι 
του Δήμου οι οποίοι έχουν πείρα ή γνώσεις σχετικές με το 
αντικείμενο της Επιχείρησης. Στα μέλη του Δ.Σ. προστί¬ 
θεται ένας εκπρόσωπος των εργαζομένων στην επιχείρη¬ 
ση (χωρίς αλλαγή της συστατικής πράξης) όταν αυτή 
απασχολεί περισσότερους από 20 εργαζόμενους μειώνο¬ 
ντας τα μέλη των δημοτών σε δύο. 

Άρθρο 5 : Έδρα της Επιχείρησης ορίζεται ο Δήμος Ζα¬ 
γοράς του Νομού Μαγνησίας. 

Άρθρο 6 : Το κεφάλαιο της επιχείρησης διατίθεται από 
τον Δήμο Ζαγοράς και ανέρχεται στο ποσό των 5.000.000 
δρχ. 

Άρθρο 7: Πόροι της Επιχείρησης είναι: 

-έσοδα από την άσκηση των δραστηριοτήτων της Επι¬ 
χείρησης 

-πρόσοδοι από περιουσιακά στοιχεία της 
-δάνεια, εισφορές, δωρεές 
-επιχορηγήσεις 

Άρθρο 8 : Η Επιχείρηση διαλύεται: 

-με την συμπλήρωση του χρόνου για τον οποίο αυτή έχει 
συσταθεί.αν δεν παραταθεί η διάρκειά της με απόφαση 
του Δημοτικού Συμβουλίου. 

-με απόφαση του Δημοτικού Συμβουλίου που λαμβάνε- 
ται με την απόλυτη πλειοψηφία των μελών του 
Άρθρο 9 : Η εκκαθάριση της επιχείρησης μετά την διά¬ 
λυσή της, ενεργείται από δύο εκκαθαριστές οι οποίοι ορί¬ 
ζονται με απόφαση του Δημοτικού Συμβουλίου 
Μετά την λύση της Επιχείρησης, η περιουσία αυτή πε¬ 
ριέρχεται στο Δήμο. 

Άρθρο 10: Η συγκρότηση, η λειτουργία, διαχείριση και 
εποπτεία της Επιχείρησης, διέπονται από τις διατάξεις 
των άρθρων 277 επ. Δ.Κ.Κ. (Π.Α. 410/1995) την υπ’ Αριθμ. 
25027/1984 απόφαση Υπουργού Εσωτερικών και το Π.Α. 
520/1988. 

ΑΚΡΟΤΕΛΕΥΤΙΟ ΑΡΘΡΟ - ΚΑΛΥΨΗ ΔΑΠΑΝΗΣ 
Με την παρούσα απόφαση προκαλείται δαπάνη σε βά¬ 
ρος του προϋπολογισμού του Δήμου Ζαγοράς ύψους 
5.000.000 δρχ. σαν αρχικό κεφάλαιο της Επιχείρησης οικ. 
έτους 2000. Πέραν αυτής καμία άλλη δαπάνη δεν προκα- 
λείται σε βάρος του προϋπολογισμού του Δήμου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βόλος, 7 Φεβρουάριου 2000 

Με εντολή Γενικού Γ ραμματέα Περιφέρειας 
Ο Διευθυντής κ.α.α. 

ΔΑΝΑΗ ΧΡΙΣΤΟΓΙΑΝΝΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



